Samas on  leidlikult koostatud uhke menüü igaks juhuks täis enesekiitust: bruschetta'd on "võrratud", veisefilee-carpaccio's valitseb "täiuslikkuse kooskõla", üks salat on "hellitav", teine "vapustav", kolmas "detailideni paigas", Pavlova loomulikult "nõtke ja õrn". Ette rutates võin kinnitada, et Pavlova-nimelise beseekoogi nõtkeks ja õrnaks kiitmises pole raasugi liialdust, see on tõepoolest nõtkeim ja õrnim kõikidest Pavlovatest, aga kiitmise soovitaksin klientide hooleks jätta. Mezzo on seda väärt.